PLINY: NATURAL HISTORY 



111 XXXIV. Et hactenus sint species ac genera pomo- 

 rum : naturas artius colligi par est. alia siliquis distin- 

 guntur,^ ipsis dulcibus semenque conplexis amarum, 

 cum in pluribus semina placeant, in siliqua damnentur ; 

 alia bacis, quarum intus lignum et extra caro, ut 

 olivis, cerasis. aliquorum intus bacae, foris lignum, 



112 ut iis quae in Aegypto diximus gigni. quae bacis 

 natura eadem et pomis : aliorum intus corpus et 

 foris lignum, ut nucum; aliis foris corpus, intus 

 lignum, ut Persicis et prunis, vitiumque cinctum 

 fructu, cum fructus alibi muniatur vitio. putamine 

 clauduntur nuces, corio castaneae ; detrahitur hoc 

 iis, at in mespiUs manditur. crusta teguntur glandes, 

 cute uvae, corio et membrana Punica. carne et suco 



113 mora constant, cute et suco cerasi. quaedam statim 

 a ligno recedunt, ut nuces et palmae ; quaedam 

 adhaerent, ut ohvae laurusque ; quorundam generi 

 utraque est natura, ut in Persicis : etenim duracinis 

 adhaeret corpus et ligno avelH non quit, cum in ceteris 

 facile separetur. quibusdam nec intus nec extra 



114 hgnum, ut in palmarum genere. aliquorum hgnum 



^ Mayhoff : tinguntur aut gignuntur. 



